**USLUGE IZRADE PROJEKTNE DOKUMENTACIJE ZA UREĐENJE PROSTORA HE ODJELA I ŠKOLSKE AMBULANTE NA LOKACIJI CVIJETE ZUZORIĆ, ZAGREB**

**OPĆI UVJETI**

Glavni projekt i izvedbeni projekt izraditi i opremiti u skladu sa važećom **prostorno-planskom dokumentacijom**, Zakonom o prostornom uređenju (NN 153/13, 65/17, 114/18, 39/19 i 98/18), Zakonom o gradnji (NN 153/13, 20/17, 39/19 i 125/19), Generalnim urbanističkim planom Grada Zagreba (GUP), projektnim zadatkom te ostalim pozitivnim zakonskim propisima koji reguliraju ovo područje, kako bi se mogle ishoditi dozvole te nesmetano izvoditi radovi. Projektna dokumentacija mora biti izrađena u skladu sa Zakonom o javnoj nabavi (NN 120/16, 114/22), imajući pri tome posebnu obvezu na zakonom predviđene formulacije koje se odnose na izradu tehničkih specifikacija.

Glavni i izvedbeni projekt potrebno je izraditi u skladu s posebnim uvjetima i uvjetima priključenja nadležnih javnopravnih tijela.

Izvršitelj o svom trošku osigurava sve radove na terenu potrebne za izradu projekta, nabavu potrebnih podloga i ostalo (katastar i sl.).

Projektna dokumentacija obuhvaća:

* Snimak postojećeg stanja (arhitektonsko-građevinski snimak dijela zgrade obuhvaćen projektom, snimak postojećeg stanja glavnih priključaka svih instalacija, glavni priključci elektroinstalacija jake i slbe struje);
* Izradu idejnog projekta (idejni arhitektonsko-građevinski projekt s tehnički opisom predivđenih radova, idejni projekt svih instalacija);
* Ishođenje potrebnih suglasnosti;
* Izradu glavnog projekta koji uključuje izradu arhitektonsko građevinskog projekta, projekt elektroinstalacija i strojarskih instalacija s pripadajućim proračunima, projekt opreme i unutarnjeg uređenja, projekt zaštite od požara, troškovnike građevinsko obrtničkih radova, instalaterskih radova i opremanje prostora za potrebe javne nabave, te procjena troškova na osnovi izrađenih troškovnika, usluga koordinatora zaštite na radu.
* Izvedbeni projekt.

Nakon ishođenja pravomoćne građevinske dozvole projektant dostavlja Izvedbeni projekt, a isti treba sadržavati izvedbene detalje i troškovnik radova sa procijenjenom vrijednosti radova.

Uz izvedbeni projekte dostavlja se i CD/USB medij koji treba sadržavati:

a) Glavni i izvedbeni projekt u PDF i DWG formatu,

b) Troškovnik radova sa procijenjenom vrijednosti radova u EXCEL formatu,

c) Nacrte i situacije u PDF i DWG formatu.

Podaci koji se nalaze u elektroničkom zapisu ne smiju biti zaključani niti pod zaštitom te se mora omogućiti normalno korištenje podataka na mediju te omogućiti prepravke u svrhu pripreme dokumentacije za nadmetanje za buduće radove ili usluge.

Izvršitelj je obavezan dostaviti Investitoru potvrde o predaji zahtjeva nadležnim tijelima, odnosno podnesaka kojim se traži postupanje po zahtjevu (izvornik ili preslika) te eventualno putem elektroničke pošte.

Projektant se obvezuje da će tijekom postupka ishođenja svih potrebnih suglasnosti po potrebi izvršiti nužne preinake ukoliko bude potrebe i zahtjeva od strane nadležnih javnopravnih tijela i Investitora.

Izvedbeni projekti moraju biti u skladu s glavnim projektom te se projektant obvezuje izvršiti preinake na njima, ukoliko dođe do promjena na glavnom projektu tijekom postupka ishođenja dozvola.

Projektant se obvezuje sudjelovati na koordinacijskim sastancima s Investitorom (Gradski ured za mjesnu samoupravu, civilnu zaštitu i sigurnost), nadležnim tijelima, komunalnim i ostalim javnim poduzećima (bez posebne naknade, tj. navedeno je uključeno u cijenu ponude), a u cilju usklađivanja projektne dokumentacije.

U cijenu usluge uključena je i cijena projektantskog nadzora, koja obuhvaća i izmjene i dopune projektne dokumentacije, koje su posljedica nedostataka u projektnoj dokumentaciji.

**UPUTA PROJEKTANTU ZA NAPLATU IZVRŠENE USLUGE:**

Projektant može naplatiti dio usluge ili cijelu uslugu ovisno o dostavljenoj dokumentaciji u papirnatom obliku i elektroničkoj obliku, a plaćanje će se odobriti od strane Investitora prema uvidu u ponuđene cijene troškovnika/tehničke specifikacije.

Prvi dio izrađene projektne dokumentacije se **ne može** naplatiti više od 50% sveukupne cijene usluge.

Konačno izvršenje usluge (100 % naplate usluge) smatra se ishođena pravomoćna građevinska dozvola, te dostava glavnih i izvedbenih projekata potrebnih za daljnju aktivnost Investitora vezanu za pripremu i izvođenje radova.

Ako projektant nakon ishođenih posebnih uvjeta i uvjeta priključenja utvrdi da se nisu stekli uvjeti za daljnje projektiranje dužan je o tome promptno izvijestiti predstavnika Investitora te se tada omogućuje naplata samo stvarno izvršene usluge, a plaćanje će se odobriti

od strane Investitora sukladno ponuđenim cijenama u troškovniku/tehničkoj specifikaciji.

**Ukoliko projektant izradi i dostavi bilo koji dio projektne dokumentacije na temelju koje se ne može ishoditi suglasnost/potvrda ili lokacijska/građevinska dozvola odnosno projekt koji nije svrsishodan (nevaljana dokumentacija), naplata istog neće mu biti dopuštena!**

***NAPOMENA:***

Ukoliko projektant nije u mogućnosti, iz opravdanih razloga, izvršiti uslugu izrade projektne dokumentacije u zadanom roku o istom obavještava Investitora te je dužan dostaviti zahtjev za produljenje roka i to 30 dana prije isteka roka ugovornog odnosa. Opravdanost zahtjeva za produljenje roka utvrđuje Investitor.

Projektant se obvezuje, po potrebi, tijekom izvođenja samih radova, dati dodatno pojašnjenje dijelova tehničke dokumentacije ili izvršiti eventualno potrebne izmjene ili dopune iste (uz upis u građevinski dnevnik).